  Туспуктэм: Григорий Фомин Анжелика Тихонова корреспондент Россилэн азьмуртэзлэн Владимир Путинлэн косэмезъя 2022-тӥ арын 1-тӥ пӧсьтолэзьысен ас ужез усьтон но ас подсобной хозяйствоез азинтон понна мерлыко тыронъёслэн быдӟалазы будӥз. Удмуртилэн тӧроез Александр Бречалов «Демография» йӧскалык ӵектос улсын пыртэм выльдӥськонъёс сярысь пыр-почгес вераз. Ужбергатонэз кутскон понна мерлыко контрактлэн быдӟалаез 350 сюрс манетозь йылӥз (250 сюрс манет вал), ас возёстэ азинтон понна тыронэз 200 сюрс манетозь будэтӥзы (100 сюрс манет вал). « Со вӧлмем амал гинэ ӧвӧл, со секыт улон югдуре сюремъёс но ас ужзэс кутскыны мылкыд карисьёс понна туж пайдаё амал. Лыдпусъёс но со сярысь верало. 29-тӥ инвожолы 1 сюрс 629 мерлыко контрактъёс гожтэмын, соос пӧлысь 519-эз ӵапак ужбергатӥсьёс но ас возёссэс азинтӥсьёс. Калыклы мерлыко юрттэт сётонъя ёзэсъёс эшшо 190-лэсь трос куриськонъёс бордын ужало » Александр Бречалов, Удмуртилэн тӧроез Тужгес трос мерлыко контрактъёс Ижкарын, Воткаын, Можгаын, Сарапулын, озьы ик Дэри, Пичи Пурга, Ува но Якшур-Бӧдья ёросъёсын гожто. Ужбергатӥсь луыны мылкыд карисьёс Алнаш ёросын тросгес, нош ас возёссэс азинтыны – Юкаменск но Грак ёросъёсын. Дэбес но Каракулино ёросъёсын кыкезъя ик ӧръёсъя куриськонъёс сёто.  Тодэ вайытом, 2022-тӥ арын южтолэзе Удмуртиын 365 мерлыко контрактъёс гожтэмын вал. Тегъёс: Удмуртия мерлыкоконтракт коньдон йӧскалыкӵектосъёс Ижкар  